महिलाओं को स्वच्छता की दी जानकारी
नारायणपुर |ग्राम पंचायत विजयपुरा के अटल सेवा केंद्र पर रविवार को सरपंच मोहनलाल वर्मा की अध्यक्षता में स्वच्छता एवं शराबबंदी को लेकर जस्टिस छाबड़ा संगठन के तत्वावधान में एक बैठक का आयोजन किया गया। थानागाजी विकास अधिकारी ज्योति प्रजापत तथा जस्टिस छाबड़ा संगठन के जिलाध्यक्ष मनीष कपूरिया बैठक में उपस्थित रहे। बैठक में कस्बे के समीपवर्ती क्षेत्र में शराब से बढ़ते अपराधों पर गहन चिंतन किया गया और बैठक में मौजूद ग्रामीणों ने शराबबंदी के लिए पूनम अंकुर छाबड़ा के जन जागरूकता अभियान को तेज करने का निर्णय लिया। इस दौरान सरपंच ने महिलाओं को स्वच्छता के फायदे बताते हुए स्वच्छ भारत मिशन में अपना सहयोग देने की बात कही। इस दौरान उपसरपंच मनोज सिंह बारेठ, वार्ड पंच मुकेश कपूरिया, पूरणचंद , कैलाश गिठाला, रोशनी देवी, कृष्णा देवी, छोटी देवी आदि ग्रामीण मौजूद थे।
hin_Deva hin_Deva